બીજા દિવસે વ્યાખ્યાન કરવાનું હતું. આગલા દિવસે શ્લોક ન મળે. ઘણી મહેનતને અંતે પંદર મિનીટનું વ્યાખ્યાન તૈયાર થયું. વલસાડના લોકોએ સહાનુભૂતિપૂર્વક સાંભળ્યું. પૂ.આ.શ્રી ભદ્રબાહુ સ્વામીની આવશ્યક નિર્યુક્તિની એક ગાથાનો આધાર લઈ વિવરણ ચાલતું હતું. કેંદ્રસ્થાને ‘આત્મા’ હતો. અઠવાડિયામાં હવા બંધાઈ. કેટલાક આત્મજિજ્ઞાસુ શ્રોતાઓ મળવા આવ્યા. તેમની સાથે ‘વિપશ્યના’ વિષે ચર્ચા થઈ. સ્વાભાવિક રીતે જ નજીકમાં વિરાજમાન પૂ.મુ.શ્રી અમરેંદ્રવિજયજી મ.નો ઉલ્લેખ થયો. તેમને મળવાનો આગ્રહ થયો પણ હું જઇ શકું તેમ ન હતો.